
COMUNICAT DE PRESĂ


În perioada 7-11 noiembrie 2016, în cadrul programului de schimb de magistrați între statele europene intitulat „Programul de schimb al autorităților judiciare”, organizat de Institutul Național al Magistraturii în colaborare cu Rețeaua Europeană de Formare Judiciară (EJTN), zece magistrați din Italia, Spania, Polonia și Germania au efectuat un stagiu la sediul Curții de Apel Iași.	
Pe parcursul săptămânii petrecute la instanțele ieșene magistrații au participat la întâlniri și discuții de caz cu judecătorii din cadrul Curții de Apel Iași, Tribunalului Iași și Judecătoriei Iași și  au asistat la ședințe de judecată desfășurate în cadrul celor trei instanțe. 
Programul stagiului a cuprins şi vizite la Parchetul de pe lângă  Curtea de Apel Iaşi, Facultatea de Drept din cadrul Universităţii Alexandru Ioan Cuza din Iaşi şi Palatul Culturii.
[bookmark: _GoBack]Stagiul se înscrie în seria activităţilor derulate de Reţeaua Europeană de Formare Judiciară (EJTN) cu sprijinul autorităţilor judiciare din statele membre, pentru realizarea obiectivului de a construi un spaţiu de justiţie european autentic şi de a întări în acest fel înţelegerea, încrederea si cooperarea dintre judecătorii şi procurorii statelor membre.

